Adam le Fondre

Glenville Adam James le Fondre (sündinud 2. detsembril 1986 Stockportis) on Inglismaa jalgpallur, kes mängib ründajana India kõrgliiga klubis Mumbai City.

Ta alustas klubikarjääri kodulinna klubis Stockport County, mille põhimeeskonnas tegi ta debüüdi hooajal 2004–05.

Enne Sydneysse siirdumist mängis ta ainult Inglismaa liigasüsteemi klubides, põhiliselt 2.–4. astme liigade klubides. Ainsal korral on ta mänginud Premier League'is hooajal 2012–13 Readinguga. Le Fondre oli Readinguga tõusnud kõrgliigasse pärast seda, kui eelmisel hooajal oldi võidetud esiliiga. Le Fondre lõi hooajal 2012–13 Inglismaa kõrgliigas 12 väravat, sealhulgas viis väravat 2013. aasta jaanuaris, mille eest valiti ta Premier League'i kuu parimaks mängijaks. Tal ei õnnestunud siiski aidata Readingut kõrgliigasse püsima jäämast ning 19. koht liigas tähendas taas esiliigasse langemist. 2013. aastal valiti Le Fondre Readingu aasta mängijaks.

Lisaks Stockport Countyle ja Readingule mängis ta veel järgmistes Inglismaa liigade klubides: Rochdale (aastad 2007–2009), Rotherham United (2009–2011), Cardiff City (2014–2015), Bolton Wanderers (2014–15 ja vaheajaga 2016–2018), Wolverhampton Wanderers (hooaeg 2015–16) ja Wigan Athletic (hooaeg 2016–17).

Pärast Boltoniga lepingu katkestamist liitus ta 2018. aasta augustis Austraalia kõrgliiga klubiga Sydney."Adam Le Fondre: Sydney FC sign Bolton Wanderers forward". BBC Sport. 17.8.2018. Vaadatud 12.1.2018 2018–19 lõi ta põhihooajal 16 väravat, millega oli liiga resultatiivsuselt teine mängija. Hooaja finaalseerias alistati Perth Glory. Hooajal 2019–20 võitis ta Sydneyga nii põhihooaja kui ka finaalseeria. Hooajal 2019–20 lõi ta liigas kokku 17 väravat. Mõlemal hooajal valiti ta liiga hooaja sümboolsesse koosseisu. 2020. aasta oktoobris suundus ta laenule Mumbai Citysse.

 Saavutused 
Reading
Football League Championship: 2011–12
Sydney FC
A-League'i põhihooaeg: 2019–20
A-League'i finaalseeria: 2018–19

Individuaalsed
Premier League'i kuu mängija: jaanuar 2013

 Viited 

 Välislingid 

Kategooria:Inglismaa jalgpallurid
Kategooria:Rotherham United FC mängijad
Kategooria:Reading FC mängijad
Kategooria:Cardiff City FC jalgpallurid
Kategooria:Bolton Wanderers FC mängijad
Kategooria:Wolverhampton Wanderers FC mängijad
Kategooria:Wigan Athletic FC mängijad
Kategooria:Sydney FC mängijad
Kategooria:Premier League'i mängijad
Kategooria:The Championshipi mängijad
Kategooria:League One'i mängijad
Kategooria:League Two mängijad
Kategooria:Sündinud 1986